钦定古今图书集成/明伦汇编/氏族典/第057卷 > 徐延休
## 钦定古今图书集成/明伦汇编/氏族典/第057卷 > 徐延休

按《十国春秋》，吴徐延休，字德文，会稽人。博物多学，风
度淹雅。唐乾符中进士。昭宗狩石门，无学士草诏，延
休未调官，适在旁近逆旅，左右言其工文词，即召见，
命视草，昭宗善之。及还长安，不得用，枢密使蒋元晖
辟为僚佐。延休恶其人弃去，依锺傅于洪州。烈祖时，
取江西，得延休归，授义兴县令，累官至光禄少尹，卒。